|  |
| --- |
| **Projektas** |
| Pagėgių savivaldybės taryba **sprendimas**  **DĖL PAGĖGIŲ SAVIVALDYBĖS BENDROJO UGDYMO MOKYKLŲ PEDAGOGINIŲ DARBUOTOJŲ DIDŽIAUSIO LEISTINO PAREIGYBIŲ SKAIČIAUS PATVIRTINIMO 2018–2019 MOKSLO METAIS** |
| 2018 m. spalio 15 d. Nr. T1-160 Pagėgiai |
|  |

Vadovaudamasi Lietuvos Respublikos vietos savivaldos įstatymo 7 straipsnio 7 punktu, 16 straipsnio 4 dalimi, Lietuvos Respublikos valstybės tarnybos įstatymo 8 straipsnio 5 dalimi,

Lietuvos Respublikos Vyriausybės 2018 m. liepos 11 d. nutarimu Nr. 679 ,,Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, Pagėgių savivaldybės taryba n u s p r e n d ž i a:

1. Patvirtinti Pagėgių savivaldybės bendrojo ugdymo mokyklų pedagoginių darbuotojų didžiausią leistiną pareigybių skaičių 2018–2019 mokslo metais (pridedama).

2. Sprendimą paskelbti Teisės aktų registre ir Pagėgių savivaldybės interneto svetainėje [www.pagegiai.lt](http://www.pagegiai.lt).

Šis sprendimas gali būti skundžiamas Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo paskelbimo dienos.

SUDERINTA:

Administracijos direktorė Dainora Butvydienė

Bendrojo ir juridinio skyriaus

vyriausiasis specialistas Valdas Vytuvis

Kalbos ir archyvo tvarkytoja Laimutė Mickevičienė

Parengė Virginija Sirvidienė,

Švietimo skyriaus vedėja

PATVIRTINTA

Pagėgių savivaldybės tarybos

2018 m. lapkričio d.

sprendimu Nr. T-

**PAGĖGIŲ SAVIVALDYBĖS BENDROJO UGDYMO MOKYKLŲ PEDAGOGINIŲ DARBUOTOJŲ DIDŽIAUSIAS LEISTINAS PAREIGYBIŲ SKAIČIUS**

**2018–2019 MOKSLO METAIS**

|  |  |  |
| --- | --- | --- |
| Eil. Nr. | Mokykla | Etatų skaičius |
| 1. | Pagėgių Algimanto Mackaus gimnazija | 35,78 |
| 2. | Vilkyškių Johaneso Bobrovskio gimnazija | 24,18 |
| 2.1. | Vilkyškių Johaneso Bobrovskio gimnazijos Lumpėnų Enzio Jagomasto pagrindinio ugdymo skyrius | 2,92 |
| 3. | Natkiškių Zosės Petraitienės pagrindinė | 11,63 |
| 4. | Piktupėnų pagrindinė | 11,82 |
| 5. | Stoniškių pagrindinė | 11,71 |
| 5.1. | Stoniškių pagrindinės mokyklos Šilgalių mokykla-daugiafunkcis centras | 2 |
| 6. | Pagėgių pradinė | 11,37 |
| 7. | Pagėgių savivaldybės Meno ir sporto mokykla | 7,24 |
|  | **Iš viso etatų** | **118,65** |

­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_

Pagėgių savivaldybės tarybos

veiklos reglamento

2 priedas

**PAGĖGIŲ SAVIVALDYBĖS TARYBOS SPRENDIMO PROJEKTO**

**DĖL PAGĖGIŲ SAVIVALDYBĖS MOKYKLOSE DIRBANČIŲ PEDAGOGINIŲ DARBUOTOJŲ DIDŽIAUSIO LEISTINO PAREIGYBIŲ SKAIČIAUS NUSTATYMO**

**AIŠKINAMASIS RAŠTAS**

2018-08-10

1. ***Parengto projekto tikslai ir uždaviniai***

Nuo 2018 m. rugsėjo 1 d. įvedant mokytojų, dirbančių pagal bendrojo ugdymo, profesinio mokymo ir neformaliojo švietimo programas, išskyrus ikimokyklinio ir priešmokyklinio ugdymo programas, etatinį darbo apmokėjimą, jų pareigybių skaičius biudžetinės įstaigos darbuotojų pareigybių sąraše nustatomas, atsižvelgiant į:

1) pagal atitinkamas ugdymo programas biudžetinėje įstaigoje dirbančių mokytojų kontaktinių valandų skaičių per mokslo metus;

2) vidutinį kontaktinių valandų, tenkančių per mokslo metus vienai pareigybei, skaičių;

3) iki 2019 m. rugpjūčio 31 d. – iš valstybės ir savivaldybių biudžetų finansuojamų valandų (kontaktinių ir nekontaktinių), vidutiniškai tenkančių per mokslo metus vienai pareigybei, skaičių, kuris yra 1386.

Pareigybių skaičius gaunamas, kontaktinių valandų skaičių per mokslo metus padalijus iš vidutinio kontaktinių valandų, tenkančių per mokslo metus vienai pareigybei, skaičiaus, o iki 2019 m. rugpjūčio 31 d. – minėtą dalmenį dar padauginus iš indeksavimo koeficiento, kuris lygus 0,9167.

1. ***Kaip šiuo metu yra sureguliuoti projekte aptarti klausimai***

Sprendimo projektas parengtas vadovaujantis Lietuvos Respublikos vietos savivaldos įstatymo 7 straipsnio 7 punktu, 16 straipsnio 4 dalimi, Lietuvos Respublikos valstybės ir savivaldybių įstaigų darbo apmokėjimo įstatymo 4 straipsniu, Lietuvos Respublikos Vyriausybės 2018 m. liepos 11 d. nutarimu Nr. 679 ,,Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“.

1. ***Kokių teigiamų rezultatų laukiama***

Papildomi (pagal poreikį) mokytojų etatai bus steigiami leidus savivaldybės tarybai, bus užtikrinta didesnė įstaigos finansinė kontrolė.

1. ***Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.***

Neigiamų pasekmių nenumatyta.

1. ***Kokius galiojančius aktus (tarybos, mero, Savivaldybės administracijos direktoriaus) reikėtų pakeisti ir panaikinti, priėmus sprendimą pagal teikiamą projektą.***

Nereikės keisti ar naikinti kitų galiojančių aktų, priėmus sprendimą pagal teikiamą projektą.

1. ***Jeigu priimtam sprendimui reikės kito tarybos sprendimo, mero potvarkio ar administracijos direktoriaus įsakymo, kas ir kada juos turėtų parengti.***

Nereikės priimti kito spendimo priimtam sprendimui.

1. ***Ar reikalinga atlikti sprendimo projekto antikorupcinį vertinimą***

Šis sprendimas antikorupciniu požiūriu nevertinamas.

1. ***Sprendimo vykdytojai ir įvykdymo terminai, lėšų, reikalingų sprendimui įgyvendinti, poreikis (jeigu tai numatoma – derinti su Finansų skyriumi)***

Už sprendimo vykdymo priežiūrą atsakingas Pagėgių savivaldybės administracijos Švietimo skyrius.

1. ***Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.***

Neigiamų specialistų vertinimų ir išvadų negauta.

1. ***Projekto rengėjas ar rengėjų grupė.***

Švietimo skyriaus vedėja Virginija Sirvidienė, tel. 57 367, el.p. v.sirvidienė@pagegiai.lt.

1. ***Kiti, rengėjo nuomone, reikalingi pagrindimai ir paaiškinimai.***

Nėra kitų rengėjo pagrindimų ir paaiškinimų.

Švietimo skyriaus vedėja Virginija Sirvidienė